Priateľ s bolesťou lakťa po zdvíhaní ťažkých vecí hľadá domácu liečbu
Dobrý den. Chcela by som sa spýtať na bolesť lakťa. Môj priateľ zdvihal ťažkú vec hovoril ze mu tam ako keby prasklo niečo alebo natiahlo sa a opuchlo mu to a boli ho to samozrejme. A doktorovi nechce ísť. Ci nejaká masť alebo náplasť neviem. Ďakujem
Dobrý deň,
ďakujeme za vašu otázku.
Preťaženie (presilenie) ruky nastáva pri pravidelnom a dlhodobom opakovaní pohybov, ktoré môžu byť spojené s dvíhaním, ťahaním ťažkých vecí. Medzi hlavné príznaky patrí najmä bolesť (aj v kľudovom režime), stuhnutosť, obmedzený rozsah pohybu, opuch či citlivosť na dotyk.
Základom liečby je kľudový režim, ktorý zabezpečí potrebnú regeneráciu svalov a šliach. Bolestivé miesto sa odporúča chladiť ľadom alebo studeným gélovým obkladom niekoľkokrát denne.Pri práci je vhodné používať elastický obväz alebo bandáž.
Na zmiernenie bolesti sú vhodné lokálne alebo celkovo pôsobiace lieky s protizápalovým účinkom vo forme
tabliet, kapsúl
, náplasti, gélov či krémov. Vo forme gélu je napríklad
Dr.Max Diclofenac
. Účinnou látkou je diklofenak, ktorý patrí do skupiny liekov označovaných ako nesteroidové protizápalové liečivá (NSAIDs). Používa sa na lokálnu symptomatickú liečbu bolesti a zápalu pri poranení šliach, väzov, svalov a kĺbov ale aj pri miernej až strednej závažnej osteoartróze.
Ak vám viac vyhovuje krémová forma, vhodným je napríklad
Ibalgin krém
. Účinnou zložkou je ibuprofén (taktiež NSAIDs). Po aplikácii na postihnuté miesto tlmí zápal, znižuje opuch a potláča bolesť.
Oba uvedené lieky sa bez odporúčania lekára nemajú používať dlhšie ako 2 týždne.
Ak by sa stav nezlepšil, bolesť bude naďalej pretrvávať, je potrebné sa obrátiť na lekára- ortopéda.
Prajem skorú úľavu od ťažkostí.
S pozdravom
PharmDr. Veronika Kiabová